open-index/open-wikipedia-markdown huggingface dataset:
Šeduvos herbas

**Šeduvos herbas** – pagrindinis Šeduvos miesto ir Šeduvos miesto seniūnijos (Radviliškio rajono savivaldybė) heraldinis atributas.

## Aprašas

Skydo mėlyname lauke sidabrinis demonstruojantis erelis su kunigaikštiška kepure ant galvos. Karūnos lankai ir kryžius, erelio snapas ir kojos - auksiniai, liežuvis ir karūnos vidus - raudoni. Ereliui ant krūtinės uždėtas mėlynas skydelis su auksine heraldine lelija.

## Simbolika

Erelis ir heraldinė lelija paimti iš Lenkijos karalienės ir Lietuvos didžiosios kunigaikštienės Liudvikos Marijos Gonzagos asmeninės heraldikos, kadangi XVII a. viduryje ATR valdovas Jonas Kazimieras atidavė Šeduvą valdyti savo žmonai Liudvikai Marijai. Baltas Mantujos erelis (kunigaikštienė buvo kilusi iš Mantujos kunigaikščių Gonzagų šeimos) simbolizuoja itališką Gonzagų giminės kilmę, heraldinė lelija – prancūziškąją Gonzagų šeimos šaką.

## Istorija

Pirmasis herbas Šeduvai suteiktas 1654 m. birželio 25 d. Pakartotinai miesto teises ir herbą suteikė ATR valdovas Stanislovas Augustas 1792 m. kovo 19 d. privilegija Nr. 38.

Herbas buvo naudojamas iki XIX a. pradžios. 1876 m. buvo pateiktas naujo herbo projektas, tačiau jis buvo nepatvirtintas. Aptinkami ir kiti panašūs Šeduvos herbai.

Dabartinis Šeduvos herbas, sukurtas pagal išlikusius antspaudus ir piešinius, buvo patvirtintas 1994 m. gegužės 23 d. prezidento Algirdo Brazausko dekretu Nr. 298. Etaloną sukūrė Raimondas Miknevičius.

## Šaltiniai
Pirco-Ufimcevo gynyba

**Pirco-Ufimcevo gynyba** - pusiau atvirasis šachmatų debiutas. Debiuto ėjimai:

**1. e4 d6**
**2. d4 Žf6**
**3. Žc3 g6**

Juodieji leidžia baltiesiems užimti centrą, tačiau, kaip ir senojoje indiškojoje gynyboje, vėliau jį suardo. Dažnai šiame debiute juodieji pasirenka planą su ...Rg7, ...0-0 ir ...c5.

## Tęsiniai

Visų tęsinių, išskyrus **4. f4** ir **4. Žf3**, ECO kodas - B07.
* **4. f4** - austriškoji ataka. Dažniausiai toliau žaidžiama **4...Rg7 5. Žf3**. Vėliau juodieji ruošia ...e5. Paprastai baltieji bando atakuoti karaliaus sparne, tačiau juodiesiems dažnai būna nesunku apsiginti. ECO kodas - B09.
* **4. Žf3** - dviejų žirgų sistema. Įprastas tęsinys - **4...Rg7 5. Re2 0-0 6. 0-0**. Čia juodieji renkasi iš **6...c6**, **6...Rg4** ir **6...Žc6**. ECO kodas - B08.
* Sistema su f2-f3, Re3 ir Vd2 vadinama argentinietiškąja ataka.
* **4. g3** - Svešnikovo sistema.
* **4. Rc4** - Cholmovo sistema.
* **4. Rg5** - Bairno variantas.
Uodlesiniai

**Uodlesiniai** (*Conopophagidae*) - žvirblinių paukščių (*Passeriformes*) šeima.

## Išvaizda
Kūnas 10-14 cm ilgio. Galva juoda, raudona ar ruda. Viršus paprastai rusvas, rudas ar juodas. Pilvelis pilkas. Patinai, skirtingai nei patelės, už akių turi nusitęsusią iš baltų plunksnų „auselę". Sparnai užapvalinti.

## Biologija
Gyvena ant žemės.  

### Lizdas
Rutuliškos formos lizdą įsirengia prie pat žemės. Dėtyje du kreminės spalvos kiaušiniai su rudomis ar rožinėmis dėmėlėmis ir dryželiais.

## Mityba
Minta ant miško palotės rinkdami vabzdžius ir kitus smulkius bestuburius.

## Paplitimas
Paplitę Pietų Amerikos tropiniuose miškuose.

Šeimoje 2 gentys, 10-11 rūšių.

## Gentys
* Uodlesiai (*Conopophaga*) Vieillot, 1816
* Pitasomos (*Pittasoma*) Cassin, 1860
Lapinukiniai

**Lapinukiniai** (*Chloropseidae*) – žvirblinių paukščių (*Passeriformes*) šeima.

## Išvaizda
Priklauso maži paukščiai. Kūnas 14-21 cm, svoris – 15-48 g.

## Biologija
Gyvena medžių ir krūmų lajose.

### Lizdas
Deda 2-3 rausvus kiaušinius. Peri 14 d.

## Mityba
Minta vabzdžiais, kai kurie nektaru ir vaisiais.

## Paplitimas
Paplitę Indijoje, Šri Lankoje ir Pietryčių Azijoje.

## Taksonomija
Šeimoje viena monotipinė gentis – **žalieji lapinukai** (*Chloropsis* Jardinae et Selby, 1827), 8 rūšys:

* Filipininis žaliasis lapinukas – *Chloropsis flavipennis* (Tweeddale, 1878)
* Palavaninis žaliasis lapinukas – *Chloropsis palawanensis* (Sharpe, 1876)
* Didysis žaliasis lapinukas – *Chloropsis sonnerati* (Jardine et Selby, 1827)
* Mažasis žaliasis lapinukas – *Chloropsis cyanopogon* (Temminck, 1830)
* Mėlynsparnis žaliasis lapinukas – *Chloropsis cochinchinensis* (Gmelin, 1789)
* Rausvakaktis žaliasis lapinukas – *Chloropsis aurifrons* (Temminck, 1829)
* Apelsininis žaliasis lapinukas – *Chloropsis hardwickii* (Jardine et Selby, 1830)
* Mėlyngalvis žaliasis lapinukas – *Chloropsis venusta* (Bonaparte, 1850)

Anksčiau buvo priskiriami *[[Irenidae]]* šeimai, kartu su ireniniais ir joriniais.
Nikola Vujčić

**Nikola Vujčić** (1978 m. birželio 14 d., Vrgorace) – buvęs Kroatijos krepšininkas. Žaisdavo vidurio puolėjo ir sunkiojo krašto puolėjo pozicijose. Šiuo dirba sporto direktoriumi Tel Avivo Maccabi klube su kuriuo du kartus laimėjo Eurolygą.

## Profesionali karjera
Pirmą kartą profesionalioje komandoje Nikola Vujčić debiutavo 1995–1996 m. sezone su KK Split komanda. 2000 m. krepšininkas pasirašė kontraktą su Maccabi Tel Aviv BC, tačiau tais pačiais metais buvo išnuomuotas Vilerbano ASVEL komandai. Su šia komanda jis laimėjo Prancūzijos pirmenybes bei sužaidė 14 rungtynių Eurolygoje, vidutiniškai rinkdamas po 15,7 taško ir atkovodamas po 6,4 atšokusio kamuolio. Nuo 2002–2003 m. iki 2007–2008 m. sezono žaidė Tel Avivo Maccabi klube. Su šia komanda krepšininkas 2 kartus triumfavo Eurolygoje (2004 m. ir 2005 m.), 5 kartus laimėjo Izraelio pirmenybes ir 4 kartus iškovojo Izraelio taurę. 2008 m. liepos 18 d. pasirašė 4,5 milijonų eurų vertės kontraktą su Pirėjo „Olympiacos“ klubu.

2010 m. spalio 25 d. pasirašė kontraktą iki sezono pabaigos, su Stambulo „Efes Pilsen“ klubu.

2011 m. Sudarė sutartį su pirmuoju savo klubu KK Split.

2013 m. Baigė karjerą ir pradėjo sporto direktoriaus karjerą Tel Avivo Maccabi.

## Žaidėjo pasiekimai
Nikola Vujcic tris kartus buvo išrinktas į pirmąją Eurolygos komandą (2005 m., 2006 m., 2007 m.), du kartus pateko i antrąją simbolinę komandą (2003 m. ir 2004 m.). Taip pat buvo išrinktas į Eurolygos dešimtmečio komandą, kartu su Ramūnu Šiškausku ir Šarūnu Jasikevičiumi. Krepšinkas yra tapęs Kroatijos, Prancūzijos ir Izraelio čempionu bei laimėjo Graikijos taurę.

## Nuorodos

* Euroleague.net puslapis apie žaidėją
* Basketpedya.com Career And Stats
Šeriasnapiniai

**Šeriasnapiniai** (*Dasyornithidae*) – žvirblinių paukščių (*Passeriformes*) šeima.

## Išvaizda
Kūnas 15-17 cm ilgio. Plunksnų danga pilka, su rudos spalvos atspalviais.

## Biologija
Gyvenimo būdas labai slaptas, todėl mažai žinomas.

### Lizdas

## Mityba
Lesa ant žemės, kur dirvožemio paviršiuje ieško sėklų, vabzdžių ir kitų smulkių bestuburių.

## Paplitimas
Endeminė šeima. Paplitę Australijoje.

## Gentys ir rūšys
Šeimoje viena gentis: **[[Šeriasnapiai]]** – *[[Dasyornis]]* Vigors & Horsfield 1827, kuriai priklauso trys rūšys:

* Baltagurklis šeriasnapis – *[[Dasyornis brachypterus]]* (Latham, 1801)
* Rudagalvis šeriasnapis – *[[Dasyornis broadbenti]]* (McCoy, 1867)
* Žvynuotagalvis šeriasnapis – *[[Dasyornis longirostris]]* Gould, 1841

Anksčiau *Dasyornis* gentis buvo priskiriama *[[Acanthizidae]]* šeimai *Dasyornithinae* pošeimiui.
Ticijaus ir Bodės taisyklė

**Ticijaus ir Bodės taisyklė** – taisyklė, nusakanti vidutinius planetų ir mažųjų planetų (asteroidų žiedas) nuotolius nuo Saulės.

Taisyklė pavadinta vokiečių astronomų Johann Elert Bode ir Johann Daniel Titius vardais.

## Formulė

Pagal šią taisyklę, kiekvienos planetos orbitos didysis pusašis, a, gali būti apskaičiuojamas pagal formulę

:\textstyle a = n + 4

Čia \scriptstyle n = 0, 3, 6, 12, 24, 48 \ldots, atitinkamai Merkurijui, Venerai, Žemei ir t. t. tolstant nuo Saulės.
Matavimo vienetai parinkti tokie, kad Žemės \scriptstyle a = 10. Padalinus gautą a iš 10, gaunami planetų atstumai astronominiais vienetais.
Tada formulę galima parašyti taip:

:\textstyle a = 0.4 + 0.3 \cdot 2^{m} 

kur \scriptstyle m = -\infty, 0, 1, 2 \ldots

## Duomenys

Atstumų, apskaičiuotų su Ticijaus - Bodės taisykle, ir tikrų atstumų palyginimas.


1 Cerera buvo laikoma planeta nuo 1801 iki 1860. Plutonas nuo 1930 iki 2006. Dabar Plutonas, kaip ir Cerera, Eridė yra laikomi mažosiomis planetomis.

2 Plutonui pagal šią taisyklę daug labiau tinka Neptūno atstumas - 38.8 AU. Tada paklaida būtų tik 1.62%.


## Teorinis pagrindimas

Ticijaus ir Bodės taisyklė neturi jokio tvirto teorinio pagrindo. Greičiausiai ji susijusi su orbitiniu rezonansu ir laisvės laipsniais, nes ją galima pritaikyti kiekvienai stabiliai planetų sistemai. Dėl orbitinio rezonanso Saulės sistemoje yra vietų, kuriose negali būti ilgalaikių stabilių orbitų.

Saulės sistemos kūrimosi ir evoliucijos modeliai rodo, kad bet kokia stabili planetų sistema turėtų paklusti Ticijaus ir Bodės taisyklei.

## Saulės sistemos planetų palydovų ir egzoplanetų sistemos

Yra labai mažai sistemų, kurioms būtų galima patikrinti Ticijaus - Bodės taisyklės tinkamumą. Saulės sistemoje tik dvi planetos, turinčios didelių palydovų, kurių formavimasis labai primena planetų formavimasį, sistemas. Penkių didžiausių Jupiterio palydovų ir didžiųjų Urano palydovų nuotolius galima apskaičiuoti pagal kitokias nei Ticijaus ir Bodės taisykles. 

Iš kol kas atrastų kitų planetinių sistemų, tik 55 Cancri turi pakankamai planetų, kad būtų galima bandyti pritaikyti panašią į Ticijaus ir Bodės taisyklę. Šiai sistemai buvo pritaikyta formulė a = 0.0142 *e* 0.9975 *n*, pagal kurią 2 AU atstumu iki žvaigždės turėtų būti penkta dar neatrasta planeta arba asteroidų žiedas. 

## Šaltiniai
Pustoška

**Pustoška** () – miestas Rusijoje, Pskovo srities pietuose, prie Krupėjos upės ir tokio pat pavadinimo ežero. 4789 gyventojai (2010 m. duomenys). Rajono centras. Greta miesto eina Rygos plentas (M9) bei Pskovo plentas (M20). Yra geležinkelio stotis prie Maskvos-Rygos geležinkelio.

Medienos apdirbimo, duonos, pieno pramonė. Naftos bazė.

## Istorija

Pustoška įkurta 1901 m., kai buvo nutiestas geležinkelis. Miesto apylinkėse yra I tūkst. pr. m. e. – I tūkst. m. e. laikotarpio kurganų ir piliakalnių.
Krupėjos ežeras

**Krupėjos ežeras** () – ežeras Rusijoje, Pskovo srities pietuose, Pustoškos rajone, prie pietinio Pustoškos miesto pakraščio. Ilgis šiaurės-pietų kryptimi 1,9 km, plotis iki 1,2 km. Ežero vakarinėje pusėje yra 2 salos. Krantai žemi, pelkėti, šiaurės vakarinis – aukštesnis. Ten rasta kurganų. Šiaurės rytuose išteka Krupėjos upė.

Ežeras minimas Polocko pavieto knygoje kaip *Крупое*. Manoma, kad pavadinimas kilo iš senosios rusų kalbos žodžio *круп*, reiškiančio „nedidelis, menkas“.

Prie Krupėjos ežero įsikūrusi Pustoška ir Kliukinas.

## Šaltiniai
Elektrogorskas

**Elektrogorskas** () – miestas Rusijoje, Maskvos srityje, 75 km į rytus nuo Maskvos. 20,9 tūkst. gyventojų (2008 m.). Yra elektrinių traukinių geležinkelio stotis (traukiniai į Maskvą, Pavlovo Posadą, Elektrouglius, Reutovą, Železnodorožną). Autobusai vyksta į Maskvą, Noginską, Pavlovo Posadą, Orechovą Zujevą. Į šiaurę nuo miesto gausu tvenkinių, aplink plyti pelkės ir miškai.

Veikia 600 MW galios Elektrogorsko VRE (šiluminė elektrinė), baldų ir apdailos, farmacijos, elektros įrengimų, metalo apdirbimo pramonė, duonos kepykla, asfalto liejykla.

## Istorija

Elektrogorskas išaugo 1912–1914 m. įkūrus pirmą visoje Rusijoje durpių šiluminę elektrinę. Per keletą metų Elektrogorsko ir kitų aplinkinių miestų elektrinės sujungtos į bendrą tinklą, Maskva tapo mažiau priklausoma nuo Kaukazo nafta kūrenamų elektrinių.

Elektrogorskui miesto statusas suteiktas 1946 m., iki tol jis vadinosi ***Elektroperedača*** (). 1959–1964 m. pastatytas didelis baldų fabrikas. 1984 m. atidaryta svarbi farmacijos įmonė „Antigen“.

## Galerija

Elektrogorsk2.JPG|Buvęs ryšių punktas (telegrafo stotis)
Elektrogorsk3.JPG|Geležinkelio stotis
Elektrogorsk4.JPG|Cerkvė miesto kapinėse
Elektrogorsk5.JPG|Vienas iš keleto tvenkinių Elektrogorske


## Šaltiniai
Skandinaviškoji gynyba

**Skandinaviškoji gynyba** - pusiau atvirasis šachmatų debiutas. Debiuto ėjimai:

**1. e4 d5**

Juodieji iškart imasi aktyvių veiksmų centre, tačiau po **2. ed** jiems tenka žaisti **2...Vxd5** ir taip suteikti baltiesiems persvarą išsivystyme, kai baltieji puldinėja valdovę lengvosiomis figūromis.

Kitas juodųjų pasirinkimas - žaisti gambitą su **2...Žf6** arba **2...c6**.

Po **2...c6 3. dc Žxc6** juodieji gauna nedidelę persvarą išsivystyme, bet praranda pėstininką. Po **2...Žf6 3. c4 c6 4. dc Žxc6** juodieji taip pat praranda pėstininką, tačiau gauna daug rimtesnę persvarą`išsivystyme. Tačiau vietoj **3. c4** baltieji gali žaisti **3. d4** ir po **3...Žxd5 4. c4** jie nelaimi pėstininko, bet įgyja labai rimtą persvarą ir stiprų centrą.

Kita alternatyva baltiesiems - išvis nekirsti pėstininko ir žaisti **2. d4** (Blekmaro-Dymerio gambitas), tačiau šis gambitas yra mėgėjiškas ir aukšto lygio žaidime beveik nežaidžiamas.

Kadangi skandinaviškoji gynyba laikoma per silpna juodiesiems, aukščiausio lygio žaidimo ji beveik nežaidžiama, tačiau dažnai pasitaiko tarp mėgėjų ir vaikų.
Krupėja

**Krupėja** () – upė Rusijoje, Pskovo srities pietuose, Pustoškos rajone; Krupiankos intakas. Išteka iš Krupėjos ežero. Teka į šiaurės rytus per Pustoškos miestą. Į šiaurę nuo jo susilieja su Krupianka.

Upės baseine yra kurganų.

## Šaltiniai
Lena Meyer-Landrut

**Lena Meyer-Landrut** (g. 1991 m. gegužės 23 d. Hanoveryje) – Vokietijos dainininkė. 2010 m. Eurovizijos dainų konkurse tapo nugalėtoja su daina „Satellite“.

## Biografija
Lena gimė Hanoverio mieste. Jos senelis, estų kilmės *Andreas Meyer-Landrut*, buvo Vakarų Vokietijos ambasadorius Tarybų Sąjungoje nuo 1987 iki 1989 m. Ji yra vienturtė dukra. Šokių pamokas pradėjo lankyti penkerių, vėliau šoko baletą, ir galiausiai išbandė hiphopą ir džiazo šokius. Lena dainuodavo ir pasirodydavo įvairiose laidose Vokietijos televizijose. Ji niekada oficialiai nelankė vaidybos ar vokalo pamokų. 

## Diskografija

### Albumai

### Singlai

## Nuorodos

* Oficiali svetainė
* 

|-
Laibasnapis kiras

**Laibasnapis kiras** (*Chroicocephalus genei*, sinonimas *Larus genei*) – kirinių (*Laridae*) šeimos paukštis. Kiek didesnis už rudagalvį kirą.

Peri vidutinėse platumose ir žemyno gilumoje, nuo vidutinio iki tropinio klimato zonų aplink Viduržemio jūrą, stepėse ir dykumų pakraščiuose. Koncentruojasi prie užutekių žemumose, peri salose ir paplūdimiuose potvynių ir atoslūgių zonose prie vandenyno, seklių vandenų, įlankose ir žolėtose salelių pakrantėse prie jūrų, didelių upių deltose. Neretas žuvėdrų kolonijose.

Lietuvoje neperi, stebėti atsitiktinai užklystantys paukščiai.

## Šaltiniai

* Žiedavimas.com - Laibasnapis kiras
Klaipėdos geležinkelio tiltas

**Klaipėdos geležinkelio tiltas ** – tiltas Klaipėdoje per Dangės upę, į šiaurės vakarus nuo Joniškės kapinių.

## Istorija

Pastatytas 1874 m., kai buvo tiesiamas Klaipėdos-Tilžės geležinkelis. Išmūrytas iš akmenų su penkiomis pusapskritėmis arkomis. Aukščiausia tilto arka buvo 13,25 m pločio ir 8,5 m aukščio nuo vandens paviršiaus. Šio tilto atramos apačioje buvo su iškyšomis, kurios per ledonešį saugojo jį nuo sužalojimo. Tačiau laivybai tiltas nebuvo patogus: pro jo apačią galėjo praplaukti burlaiviai tik nuleistais stiebais. Todėl prie tilto teko pastatyti specialų mechanizmą stiebams pakelti. 

Tiltas sunaikintas per II pasaulinį karą užimant miestą. Dabartinis metalinės konstrukcijos trijų angų tiltas pastatytas 1947 m. šalia sugriauto akmens mūro tilto.

## Šaltiniai

## Nuorodos

* http://wikimapia.org/6796453/lt/Gele%C5%BEinkelio-tiltas-per-Dan%C4%97s-up%C4%99
Pičilemu

**Pičilemu** () – miestas vidurio Čilėje, O’Higinso regione, 122 km į pietvakarius nuo Rankagvos. Kardenal Karo provincijos administracinis centras. Miestas įsikūręs vandenyno pakrantėje ir garsėja savo paplūdimiais (*Playa Principal, Infiernillo, Playa Hermosa, Punta de Lobos*). Pičiliemu ypač populiarus tarp banglentininkų (vyksta pasauliniai čempionatai). Yra Ross parkas ir kultūros centras (buvęs kazino), 6 ha savivaldybės miškas.

## Istorija

Pičilemu nuo seno buvo indėnų žvejų gyvenvietė. Miestas įkurtas 1845 m.

## Šaltiniai
Tiago Splitter

**Tiagas Spliteris Beinsas** (*Tiago Splitter Beims*, g. 1985 m. sausio 1 d.) – brazilų krepšinio treneris ir buvęs krepšininkas, rungtyniavęs vidurio puolėjo ir sunkiojo krašto pozicijose.

Du kartus (2006 ir 2007) yra tapęs Ispanijos supertaurės turnyro naudingiausiu žaidėju, 2008 m. pateko į Eurolygos pirmąją simbolinę komandą, o 2009 m. – į antrąją simbolinę komandą. 2003, 2005 ir 2009 m. Tiagas Spliteris laimėjo Amerikos krepšinio pirmenybes su Brazilijos vyrų krepšinio rinktine. 2014 m. su San Antonijo „Spurs“ tapo NBA čempionu.

2024 m. debiutavo trenerio pareigose Paryžiaus „Basketball“ klube. Po sėkmingo debiutinio sezono, kai Paryžiaus klubas pasiekė Eurolygos ketvirtfinalį, persikėlė į NBA Portlando „Trail Blazers“ klubo trenerių štabą.

## Laimėjimai
;Žaidėjo karjera
* NBA (2014 m.)
* Eurolygos sezono komanda (2008 m.)
* ACB lyga (2008, 2010 m.)
* Ispanijos krepšinio taurė (2004, 2006, 2009 m.)
* Ispanijos krepšinio supertaurė (2005–2008 m.)
* ACB lygos MVP (2010 m.)
* ACB lygos finalo MVP (2010 m.)
* Ispanijos supertaurės MVP (2006, 2007 m.)
* Ispanijos III-oji lyga (2002 m.)
;Trenerio karjera
* Prancūzijos krepšinio lyga: 2025 m.
* Prancūzijos krepšinio taurė: 2025 m.

## Šaltiniai
3-oji Ispanijos krepšinio lyga

**Liga Adecco LEB Plata** – trečioji pagal pajėgumą, po LEB Oro ir ACB, Ispanijos krepšinio lyga įkurta 2001 m. Žaidžiama pagal FIBA taisykles. Lygoje rungtyniauja 15 komandų. 
Dvi stipriausios LEB Plata komandos patenka į LEB Oro, o dvi silpniausios lygos komandos iškrenta į ketvirtąją pagal pajėgumą Liga EBA.

## LEB Plata istorija
Nuo 2000 iki 2007, lyga vadinosi **LEB 2**.

## Copa LEB Plata
**Copa LEB Plata** (LEB Plata taurė) varžybos rengiamos nuo 2001.

## 2011–2012 m. sezono komandos

## Nuurodos
* Federación Española de Baloncesto (FEB) (Web Oficial)
Vainuto herbas

**Vainuto herbas** – pagrindinis Vainuto miestelio ir Vainuto seniūnijos (Šilutės rajono savivaldybė) heraldinis simbolis.

## Aprašas

Mėlyname skyde patranka auksiniu vamzdžiu ir sidabriniu lafetu. Žalioje pakeltoje skydo papėdėje dvi sidabrinių sviedinių piramidės. 

## Simbolika

XVIII a. pabaigoje pasienyje su Prūsija buvusiam Vainutui suteiktas patrankos su sviediniais simbolis turėjo politinį atspalvį, tarsi pabrėždamas, kad anksčiau ar vėliau tiek laisvojo miesto, tiek visos valstybės laisvę teks ginti ginklu. Tačiau karinę simboliką galėjo lemti ir istorinė tradicija. Pasak vietos gyventojų, čia kadaise buvęs Gromaneno miestas. Vėliau per karus (slaviškai *vainas*) miestas buvęs sunaikintas, o kas po tų *vainų* liko, pavadinta Vainutu.

## Istorija

Herbas Vainutui buvo suteiktas 1792 m. balandžio 12 d. Stanislovo Augusto Poniatovskio privilegija Nr. 49. Tais pačiais metais jis panaikintas.

Dabartinis herbas buvo patvirtintas prezidento Valdo Adamkaus 2006 m. gruodžio 7 d. dekretu Nr. 1K-817. Etalono autorius – Arvydas Každailis.

## Šaltiniai
Internacionalizmas

**Internacionalizmas** – politinė doktrina ir idėja, pagal kurią nacionaliniai interesai pajungiami bendriesiems tautų arba kurios nors klasės interesams. Nacionaliniai interesai dažniausiai pajungiami ekonominiu bei politiniu bendradarbiavimu. Internacionalizmas yra priešingas nacionalizmui, šovinizmui ir patriotizmui.

## Kitos internacionalizmo reikšmės
* Internacionalizmas gali būti žodis apibūdinantis motyvaciją ir varomąją jėgą tarptautinių organizacijų sukūrimą. Vienas iš anksčiausių pavyzdžių būtų motyvacija pakeisti feodalines matavimo sistemas į bendrą metrinę sistemą. Internacionalinių organizacijų pavyzdžiai: Tarptautinis Teisingumo Teismas, Tautų Sąjunga, ir Jungtinės Tautos.
* Taip pat yra **proletarinis internacionalizmas**, Marksistinė internacionalizmo forma: tarptautinė klasinė proletariato vienybė, įvairių nacijų darbo žmonių solidarumas kovoti dėl socialinio ir nacionalinio išsivadavimo, socializmo ir komunizmo pergalės
* 'Islamiškas Internacionalizmas'  požiūris susiformavęs dėl antimilitaristinių ir pokolonijinių judėjimų, kuris yra paremtas Islamo istorija ir kultūra.

## Taip pat skaitykite
* Komunizmas
* Pasaulio pilietis
* Antipatriotizmas
* Kosmopolitizmas
Christian Wulff

**Kristianas Vilhelmas Valteris Vulfas** (; g. 1959 m. birželio 19 d. Osnabriuke, Vokietija) – vokiečių politikas, krikdemų (CDU) partijos veikėjas, teisininkas. 

Žemutinės Saksonijos ministras pirmininkas (2003–2010), Vokietijos prezidentas (2010-2012).

## Biografija

Mokėsi Elisabeth mokykloje. Ernsto Morico Arndto gimnazijoje (Osnabriuke) baigė abitūrą. Osnabriuko universitete studijavo teisę. Specializacija – ekonomika. 1987 m. išlaikė pirmąjį valstybinį teisės egzaminą. Po to sekė teisės referendariatas. 1990 m. išlaikė antrąjį valstybinį teisės egzaminą. Buvo advokatas advokatų profesinėje bendrijoje () Osnabriuke .

## Politika
2010 m. birželio 30 d. išrinktas į Vokietijos Prezidentus. Pirmtakas – Horstas Kėleris, 2010 m. gegužės 31 d. netikėtai atsistatydinęs iš savo pareigų (dėl kritikos, išsakytos jo atžvilgiu po to, kai jis komentavo Vokietijos kariuomenės misijas užsienyje bei jas susiejo su ekonominių interesų gynimu). Dėl Vulfo kandidatūros 2010 m. birželio 3 d. susitikimo metu susitarė valdančiosios koalicijos atstovai Krikščionių demokratų sąjungos (CDU) pirmininkė Vokietijos kanclerė Angela Merkel, Vokietijos užsienio reikalų ministras Laisvosios demokratų partijos (FDP) pirmininkas Gvidas Vestervelė) ir Socialinės krikščionių sąjungos (CSU) pirmininkas Bavarijos ministras pirmininkas Horstas Zėjehoferis. Iki tol realiausia kandidate į atsilaisvinusį Vokietijos Prezidento postą buvo laikoma ilgametė Vokietijos darbo ir socialinių reikalų ministrė 7 vaikų mama Urzula fon der Lejen (CDU), bet dėl jos kandidatūros pasipriešino kai kurie įtakingi CDU ir CSU politikai.

Vulfas atsistatydino 2012 m. vasario 17 d.

Katalikas. Vedęs antrąkart (2008 m.). Žmona Bettina Wulff (mergautinė pav. *Körner*). Turi 2 vaikus.

## Apdovanojimai
* Garbės daktaras, Šanchajaus Tongji universitetas (Kinija), 2007 m.

## Šaltiniai


## Nuorodos

* Asmeninis Christiano Vulfo tinklalapis (vokiečių k.)
Atėnės Nikės šventykla

**Atėnės Nikės šventykla** () – šventykla Atėnų akropolyje, pastatyta apie 410 pr. m. e. Nikė buvo garbinama kaip Atėnė Nikė – dviejų deivių sąjunga. Nikė graikiškai reiškia pergalė, o Atėnė buvo garbinama kaip pergalės kare bei išminties deivė. Šventykla pastatyta pažymėti atėniečių pergalei prieš persus. 

Tai buvo ankstyvoji jonėninė šventykla, išsiskirdama savo išsikišančia padėtimi ant stataus bastiono pietvakarių akropolio pusėje, ties dešiniuoju įėjimu – propilėja. Čia miestiečiai melsdavosi deivei, tikėdamiesi jos malonės kare prieš spartiečius ir jų sąjungininkus. Stačias bastiono sienas iš šiaurinės, vakarinės ir pietinės pusių saugojo vadinamasis „Nikės parapetas“, pavadintas pagal jo frizą.

Šventykla stovi ant 9,5 m aukščio bastiono. Čia būdavo ir sargybos postas. 1686 m. ją sugriovė turkai, 1834–1838 m. buvo atstatyta. Bet 1935 m. buvo vėl nugriauta ir perstatyta iš naujo, remiantis naujausiais tyrinėjimais.

## Architektūra

Atėnės Nikės šventykla yra ketureilio stiliaus (dėl kolonų išsidėstymo), jonėninės struktūros su kolonadiniu portiku iš abiejų fasado, sukurto architekto Kalikrato, pusių. Pastatyta ant VI a. pr. m. e. stovėjusios Atėnės šventyklos, kurią 480 pr. m. e. sugriovė persai, liekanų. Bendras aukštis nuo stilobato iki aukščiausio frontono taško (iki kol šventykla nebuvo sugadinta) buvo apie 7 m. Santykis tarp kolonų aukščio ir diametro lygus 7:1; smulkios proporcijos, retai pasitaikančios 9:1 ar 10:1 santykio jonėninio stiliaus pastatuose, suteikdavo elegantiškumo ir rafinuotumo.

Pastatyta iš balto Pentelės marmuro. Šventykla buvo statoma, kai nevykdavo karai ir netrūkdavo finansavimo. Celėje stovėdavo Nikės statula. Antablemento frizai iš visų pusių buvo išpuošti V a. pr. m. e. idealizuoto klasikinio stiliaus reljefo skulptūromis. Šiauriniame frize pavaizduotas mūšis tarp graikų majoratų kavalerijų. Pietinis frizas vaizdavo lemiamą pergalę prieš persus Platėjos mūšyje. Rytų frize buvo pavaizduota dievų (Atėnės, Dzeuso ir Poseidono) draugija, kas atspindėjo tų laikų atėniečių religinius įsitikinimus bei pagarbą dievams.

Kai šventykla buvo baigta, apie 410 pr. m. e., aplink pastatą buvo įrengtas parapetas, kad žmonės nenukristų nuo stataus bastiono. Parapeto išorė buvo subtiliai papuošta iškaltomis reljefo skulptūromis, kuriose Nikė vaizduota užsiimanti įvairia veikla.

Po trijų atskirų restauracijų maža Nikės šventykla vis dar tebestovi akropolyje, šalia Erechtejono ir Partenono. Pagrindinė konstrukcija, kurią sudaro stilobatas ir kolonos smarkiai apgadinta, nebėra stogo ir didžiosios dalies frontono. Iškaltų frizų fragmentai eksponuojami Akropolio bei Britų muziejuose; jų kopijos pastatytos šventykloje, atitinkamose vietose.

## Šaltiniai
* *Graikų architektūra*. Encyclopaedia Britannica, 1968 m.
* *Greece: From Mycenae to the Parthenon*, Henri Stierlin, TASCHEN, 2004 m.
Liudvikas Pranevičius

**Liudvikas Pranevičius** (g. 1943 m. kovo 20 d. Kaune) – Lietuvos fizikas, habilituotas fizikos-matematikos mokslų daktaras, profesorius, akademikas.

## Biografija
1965 m. baigė Maskvos energetikos institutą, elektronikos inžinierius. 1966–1992 m. dirbo Kauno politechnikos institute (KPI). 1970 m. mokslų kandidatas. 1973–1974 m. stažavo JAV. 1980 m. fizikos ir matematikos mokslų daktaras. Nuo 1982 m. KPI Fizikos katedros vedėjas, 1983 m. profesorius.

Nuo 1992 m. Vytauto Didžiojo universiteto dėstytojas, 1992–1997 ir 2006–2011 m. VDU Gamtos mokslų fakulteto Fizikos katedros vedėjas, 1997–2001 m. Aplinkotyros fakulteto dekanas, 2001–2006 m. mokslo prorektorius. Nuo 2007 m. LMA tikrasis narys-akademikas.

## Mokslinė veikla
Mokslinio darbo svarbiausia sritis – medžiagų mokslas ir fizikinių-plazminių technologijų taikymas medžiagų moksle. Yra paskelbęs 9 monografijas ir 233 straipsnius, iš kurių 111 tarptautiniuose recenzuojamuose žurnaluose. Taip pat yra 2 JAV patentų, 52 išradimų (sovietiniai) ir 4 mokomųjų knygų autorius.

## Bibliografija
* Coating Technology: Ion Beam Deposition. – Warwick: Satas and Associates, 1993. – 453 p. – ISBN 0-9637993-0-4
* Ion Beam Surface Processing: Composition and Morphology / Arvaidas Galdikas, Liudvikas Pranevičius. – Kaunas: Technologija, 1998. – 157 p. – ISBN 9986-13-653-9
* Interaction of ions with condensed matter / Arvaidas Galdikas, Liudvikas Pranevičius. – New York: Nova Science Publishers, 2000. – 176 p. – ISBN 1-56072-666-0
* Plasma technologies / Liudvikas Pranevičius, Claude Templier, Darius Milčius, Liudas Pranevičius. – Kaunas: Vytauto Didžiojo universitetas, 2000. – 94 p. – ISBN 9955-530-47-2
* Medžiagų mokslas: dangų ir paviršių technologijos / Liudvikas Pranevičius, Claude Templier, Liudas Pranevičius. – Kaunas: Vytauto Didžiojo universitetas, 2002. – 110 p. – ISBN 9986-501-87-3
* New materials for hydrogen storage. – Kaunas: Lietuvos energetikos institutas, 2005. – 185 p.: iliustr. – ISBN 9986-492-86-6
* Plazma technologies: monography. – Kaunas: Lietuvos energetikos institutas, 2005. – 233 p.: iliustr. – ISBN 9986-492-85-8
* Spinduliuotės sąveika su medžiaga: monografija. – Kaunas: Vytauto Didžiojo universitetas, 2008. – 92 p. – ISBN 978-9955-12-391-0

## Įvertinimas
* 1987 m. LSSR valstybinė premija
* 1998 m. Europos Medžiagų tyrimo draugijos (EMRS) diplomas už mokslinius pasiekimus medžiagų moksle
* 2000 m. Lietuvos mokslo premija (su kitais)

## Šaltiniai
Gudėnai

**Gudėnai** – kaimas Ignalinos rajono savivaldybėje, 10 km į šiaurės rytus nuo Naujojo Daugėliškio, 2 km į šiaurę nuo Češulėnų. Keliai į Češulėnus, Triklotiškę, Janavą.

## Etimologija
Pavadinimas kilęs iš asmenvardžio *Gudė́nas*.

## Istorija

XIX a. pab. įėjo į Novoaleksandrovsko apskritį, Vidžių valsčių. Tarpukariu kaimas priklausė Lenkijai (Breslaujos apskritis, Vidžių valsčius).

Sovietmečiu priklausė Kačergiškės apylinkei.

## Gyventojai

## Šaltiniai
Gudesiai

**Gudesiai** – kaimas Radviliškio rajono savivaldybėje, 7 km nuo Daugėlaičių, 1 km į rytus nuo Polekėlės.

## Gyventojai

## Šaltiniai
Naoto Kan

**Naoto Kan** (菅 直人; *Kan Naoto*, g. 1946 m. spalio 10 d.) – Japonijos politikas, buvęs Japonijos ministras pirmininkas, finansų ministras, Demokratų partijos pirmininkas..

Naoto gimė Ubėje, Jamagučio prefektūroje verslininko šeimoje. 1970 m. baigė Tokijo technologijos institutą.

1980 m. pirmą kartą išrinktas Japonijos parlamento Atstovų Rūmų nariu. Nuo to laiko buvo nuolat renkamas į Japonijos parlamentą. 1996 m. tapo Japonijos sveikatos apsaugos ministru. Nuo 1997 m. iki 1999 m. ir nuo 2002 m. iki 2004 m. vadovavo Japonijos Demokratų partijai.

2011 m. rugpjūčio 10 d. paskelbė atsistatydinsiąs ir tai padarė to paties mėnesio 26 dieną. Jį pakeitė per rugpjūčio 29 d. vykusius rinkimus išrinktas ir rugsėjo 2 d. imperatoriaus patvirtintas Yoshihiko Noda.

## Šaltiniai

## Nuorodos
* BBC NEWS - Profilis: Naoto Kan
* Oficiali svetainė
* Japonijos demokratų partija
Vera Strojeva

**Vera Strojeva** (, 1903 m. rugsėjo 21 d. Kijeve – 1991 m. rugpjūčio 26 d. Maskvoje) – tarybinė kino režisierė ir scenaristė.

## Biografija
1925-1927 m. buvo Maskvos Centrinio pedagoginio teatro aktorė ir režisierė, nuo 1925 m. – „Mosfilm“ kino studijos režisierė. Kartu su vyru Grigorijum Rošaliu parašė virš dešimties scenarijų kino filmams.

1934 m. jos režisuotas filmas „Peterburgo naktis“ Venecijos tarptautiniame kino festivalyje apdovanotas prizu.

1947 m. „Mosfilm“ kino studijoje dalyvaujant nedidelei grupei lietuvių menininkų sukūrė meninį filmą „Marytė“ (apie tarybinę partizanę M.Melnikaitę. Šis filmas buvo laikomas pirmuoju vaidybiniu lietuvišku filmu.

Kazachijos TSR nusipelniusi kultūros veikėja (1944 m.), Rusijos TSFR liaudies artistė (1973 m).

## Šaltiniai
Gudgalys

:: *Apie kaimą Kupiškio rajone žr. [[Gudgalys (Kupiškis)]]*.

**Gudgalys** – kaimas Panevėžio rajono savivaldybėje, 11 km į šiaurės rytus nuo Karsakiškio. Teka Marnaka ir jos intakas Marnakėlė. Stovi apgriuvęs vėjo malūnas – kultūros paveldo objektas.

## Gyventojai

## Šaltiniai
Gudiniškės

**Gudiniškės** – kaimas Alytaus rajono savivaldybėje, 1 km nuo Miroslavo.

## Gyventojai

## Šaltiniai
Gudgalys (Kupiškis)

**Gudgalys** – kaimas Kupiškio rajono savivaldybėje, 6 km nuo Subačiaus. Kaime, netoli plento, stūkso galingo vėjo malūno liekanos.

## Gyventojai

## Šaltiniai
Gudiškė (Mažeikiai)

**Gudiškė** – kaimas Mažeikių rajono savivaldybėje, 10 km nuo Šerkšnėnų.

## Gyventojai

## Šaltiniai

*
Gudiškė (Prienai)

**Gudiškė** – buvęs kaimas Prienų rajono savivaldybėje, 4 km nuo Mackių. 

## Istorija

2017 m. kaimas buvo panaikintas.

## Gyventojai

## Šaltiniai
Gudiškė (Luokė)

**Gudiškė** – kaimas Telšių rajono savivaldybėje, 2 km į rytus nuo Luokės.

## Gyventojai

## Šaltiniai
Gudiškės (Šalčininkai)

**Gudiškės** – kaimas Šalčininkų rajono savivaldybėje, 6 km nuo Kalesninkų. 

## Gyventojai

## Šaltiniai
Gudiškės (Salakas)

**Gudiškės** – viensėdis Zarasų rajono savivaldybėje, 6 km nuo Salako. 

## Istorija

1728–1755 m. veikė Gudiškių sentikių vienuolynas netoli Kazitiškio, galbūt buvęs šioje vietovėje. Tuo metu vienuolynas buvo Breslaujos apskrityje, jam priklausė dvaras su 7 kaimais (daugiausia gyveno lietuviai).

## Gyventojai

## Šaltiniai
Gudiškiai (Anykščiai)

**Gudiškiai** – kaimas Anykščių rajono savivaldybėje, 12 km nuo Skiemonių. 

## Gyventojai

## Šaltiniai
Gudiškiai (Biržai)

**Gudiškiai** – buvęs kaimas Biržų rajono savivaldybėje, netoli Pačeriaukštės.

## Gyventojai

## Šaltiniai
Gudiškiai (Marijampolė)

**Gudiškiai** – kaimas Marijampolės savivaldybėje, 4 km į pietryčius nuo Igliaukos, tarp plento  šiaurėje ir Žuvinto rezervato pietuose.

## Istorija

## Gyventojai

### Žymūs žmonės
* Gudiškiuose gimė karinis veikėjas, Generalinio štabo pulkininkas leitenantas Karolis Dabulevičius (1898–1988).
* Antanas Šmulkštys-Paparonis (1886–1951), kunigas, rašytojas, poetas, politikas.
* Marijona Šmulkštytė (1893–1972), skulptorė, vienuolė kazimierietė.

## Šaltiniai
Gudiškis (Rokiškis)

**Gudiškis** – viensėdis Rokiškio rajono savivaldybėje, 8 km nuo Kamajų, 3 km nuo Duokiškio. Pasakojama, kad senovėje, ten buvusių miškų kirtavietėje apsigyvenęs kažkoks ateivis gudas, tad žmonės tą vietovę ėmė vadinti Gudiškiu.

## Istorija

Prieš baudžiavos panaikinimą Gudiškis buvo dvaras, priklausęs Kajetonui Salmanovičiui, turėjęs 700 ha žemės. Nuo 1870 m. lapkričio 1 d. dvarininkas žemę pradėjo išpardavinėti. Pradžioje, jos po 18 dešimtinių įsigijo 8 Tytelių kaimo ūkininkai. Patį Gudiškio dvaro centrą iš varžytinių Vilniaus Žemės banke 1900 m. birželio 27 d. įsigijo vaistininkas Antanas Pajeda, kuris buvo vedęs Mataušo Masiulio našlę Konstanciją Masiulienę. 1915 m. birželio 12 d, dvaras su 213 ha iš Pajedų pirkimo sandoriu atiteko Jonui Masiuliui, 1863 m. sukilimo tremtinio Mataušo Masiulio iš Traidžiūnų kaimo, Užpalių valsčiaus, sūnui. Vėliau žymus visuomenės veikėjas, Steigiamojo Seimo narys. Po 1920 ir 1930 m. Žemės reformų, Jono Masiulio nuosavybei buvo palikta 176,62 ha žemės.

1941 m. dvarininką Joną Masiulį (1870–1942) ištrėmus į Sibirą, ūkininkavo jo sūnus agronomas Jonas Vytautas Masiulis (1915–1944) su šeima. Jam mirus, o žmoną Marija su sūnumis 1949 m. ištrėmus į Sibirą, dvaro rūmuose buvo apgyvendinti kolūkiečiai. Neprižiūrimi ir niokojami pastatai sunyko. Dabar dvarvietėje dar išliko keletas senų medžių.

## Gyventojai

### Žymūs žmonės
* Gudiškyje gimė literatūros istorikas, tekstologas Vytautas Vanagas.

## Šaltiniai
Gudiškė (Zarasai)

**Gudiškė** – kaimas Zarasų rajono savivaldybėje, 3 km nuo Kimbartiškės.

## Istorija

XX a. pr. pateko į Novoaleksandrovsko apskritį. Tarpukariu kaimas priklausė Lenkijai (Breslaujos apskritis, Smalvų valsčius).

## Gyventojai

## Šaltiniai
Gudiškė (Varniai)

**Gudiškė** – buvęs viensėdis Telšių rajono savivaldybėje, 5 km nuo Varnių.

## Gyventojai

## Šaltiniai
Gudmiškė

**Gudmiškė** – kaimas Šiaulių rajono savivaldybėje, 9 km nuo Kuršėnų.

## Gyventojai

## Šaltiniai
Gudmoniškė

**Gudmoniškė** – kaimas Kelmės rajono savivaldybėje, 8 km nuo Šaukėnų. 

## Gyventojai

## Šaltiniai
Gudoniškės

**Gudoniškėmis** vadinami kaimai Vilniaus rajone:

* Nemenčinės seniūnijoje;
* Paberžės seniūnijoje:
** Gudoniškės I arčiau Glitiškių,
** Gudoniškės II arčiau Eitminiškių.
Gudoniškės (Nemenčinė)

**Gudoniškės** – viensėdis Vilniaus rajono savivaldybėje, 6 km nuo Eitminiškių.

## Gyventojai

## Šaltiniai
Gudupiai

**Gudupiai** – buvęs kaimas Marijampolės savivaldybėje, 4 km nuo Padovinio.

## Istorija

Liudvinavo apylinkės Gudupių kaimas 1984 m. liepos 25 d. panaikintas LTSR AT Prezidiumo įsaku.

## Gyventojai

## Šaltiniai
Gudžiūnai (kaimas)

**Gudžiūnai** – kaimas Kėdainių rajono savivaldybėje, išsibarstęs į visas puses nuo Gudžiūnų miestelio, aplink Dotnuvėlę ir jos intakus (Srautą, Krevę). Rytuose siekia Vilniaus–Šiaulių geležinkelį. Pro kaimą eina plentas , vieškeliai , .

## Istorija

2020 m. prijungtos Gudžiūnų GS ir Mlodzinavos gyvenvietės.

## Gyventojai

## Šaltiniai
Gudoniškės I

**Gudoniškės I** – kaimas Vilniaus rajono savivaldybėje, 2 km į rytus nuo Glitiškių.

2025 m. Gudoniškių kaimas (identifikavimo kodas 15569) pervadintas Gudoniškių I kaimu, kadangi seniūnijoje yra dar vienas Gudoniškių kaimas, atitinkamai pervadintas Gudoniškėmis II.

## Gyventojai

## Šaltiniai
Gudoniškės II

**Gudoniškės II** – kaimas Vilniaus rajono savivaldybėje, 4 km į šiaurės rytus nuo Eitminiškių.

2025 m. Gudoniškių kaimas (identifikavimo kodas 15570) pervadintas Gudoniškių II kaimu, kadangi seniūnijoje yra dar vienas Gudoniškių kaimas, atitinkamai pervadintas Gudoniškėmis I.

## Gyventojai

## Šaltiniai
Gugialaukis

**Gugialaukis** – kaimas Molėtų rajono savivaldybėje, 2 km į pietus nuo Miežonių. 

## Gyventojai

## Šaltiniai
Gudžiupis

**Gudžiupis** – buvęs kaimas Anykščių rajono savivaldybėje, 7 km nuo Traupio.

## Gyventojai

## Šaltiniai
Gugiai

**Gugiai** – kaimas Zarasų rajono savivaldybėje, 7 km nuo Jasų. Stūkso Gugių piliakalnis.

## Gyventojai

## Šaltiniai
Gujėnai

**Gujėnai** – kaimas Radviliškio rajono savivaldybėje, 6 km nuo Skėmių, 3 km į vakarus nuo Gudžiūnų. Susikerta keliai į Gudžiūnus, Kairėnus, Šašius, Jokūbaičius.

## Istorija
XX a. pr. kaimas buvo Krakių valsčiuje, Kantautų valda.

## Gyventojai

## Šaltiniai
Gulbinai (Radviliškis)

**Gulbinai** – kaimas Radviliškio rajono savivaldybėje, 1 km į pietvakarius nuo Pašušvio, prie Gulbinų tvenkinio (Žadikės). Pro kaimą eina vieškelis .

## Istorija

Gulbinai minimi 1619 m. Šiaulėnų dvaro ir miestelio inventoriuje. XIX a. pab. buvo Pašušvio parapijoje.

## Gyventojai

## Šaltiniai
Gulbinai (Joniškis)

**Gulbinai** – viensėdis Joniškio rajono savivaldybėje, 5 km į šiaurės rytus nuo Gruzdžių.

## Istorija

## Gyventojai

## Šaltiniai
Gulbinė (Vilnius)

**Gulbinė** – kaimas Vilniaus rajono savivaldybėje, 2 km nuo Savičiūnų. 

## Gyventojai

## Šaltiniai
Gulbinė (Salakas)

**Gulbinė** – viensėdis Zarasų rajono savivaldybėje, 10 km į pietvakarius nuo Salako.

## Gyventojai

## Šaltiniai
Gulbinė II

**Gulbinė II** – buvęs kaimas Zarasų rajono savivaldybėje, dabar Gulbinės kaimo dalis.

## Istorija

Kaimas panaikintas 1968 m. prijungiant prie Gulbinės, nors gyventojų surašymuose aptinkamas iki 2001 m.

## Gyventojai

## Šaltiniai
Gulbiniškė

:: *Apie kaimą Šilalės rajone žr. [[Gulbiniškė (Šilalė)]]*.

**Gulbiniškė** – kaimas Lazdijų rajono savivaldybėje, 8 km į šiaurę nuo Kapčiamiesčio, šalia Mėčiūnų, prie kelio link Paveisininkų.

## Etimologija
Pavadinimas kildinamas iš asmenvardžio *[[Gulbinas|Gul̃binas]]*.

## Istorija

XIX a. pab. kaimas pateko į Seinų apskrities Kapčiamiesčio valsčių.

## Gyventojai

;Žymūs žmonės
* Gulbiniškėje 1940 m. rugpjūčio 16 d. gimė fizikas, habilituotas daktaras Zenonas Rokus Rudzikas.

## Šaltiniai
Gulbinka

:: *Apie kaimą netoli Magučių žr. [[Gulbinka (Magučiai)]]*.

**Gulbinka** – viensėdis Zarasų rajono savivaldybėje, 2 km nuo Tirylių.

## Gyventojai

## Šaltiniai
Gulbinė (Molėtai)

**Gulbinė** – kaimas Molėtų rajono savivaldybėje, 5 km nuo Luokesos.

## Istorija

Žinoma nuo 1744 m.

## Gyventojai

## Šaltiniai
Degučių herbas (Šilutė)

**Degučių herbas** – pagrindinis Degučių kaimo (Šilutės rajono savivaldybė) heraldinis simbolis.

## Aprašas

Raudoname skydo lauke prie stilizuoto žalio augančio medelio žalia skydo papėde žingsniuoja auksinis elnias su sidabriniais ragais ir akimi. 

## Simbolika

XVIII a. elnias ar briedis veikiausiai rodė vietovės gamtos turtus.

## Istorija

Degučiams istorinis herbas buvo suteiktas 1792 m. gegužės 15 d. ATR valdovo privilegija Nr. 56. Atkuriant herbą, iškilo problema dėl vaizduojamo objekto – panaudoti elnią ar briedį, tačiau buvo nuspręsta pavaizduoti elnią. 

Naujasis Degučių herbas buvo patvirtintas Lietuvos Respublikos Prezidento 2006 m. lapkričio 30 d. dekretu Nr. 1K-810. Etalono autorius – Rolandas Rimkūnas.

## Šaltiniai
Luigi Riva

**Luidžis Riva**, geriau žinomas kaip **Gigi Riva** (1944 m. lapkričio 7 d. – 2024 m. sausio 22 d.) – buvęs Italijos futbolininkas. Iki šiol jis yra daugiausiai įvarčių savo nacionalinėje rinktinėje įmušęs italas.

## Karjera
Profesionalaus futbolininko karjerą pradėjo 1962 m., kai pradėjo žaisti Legnano klube. 

Po metų jis perėjo į Cagliari Calcio klubą, kuriame žaidė visą savo likusią karjerą. Šiame klube per 315 rungtynių jis įmušė 164 įvarčius. 2005 m. Cagliari klubas sutiko Luigi 11 numeriu pažymėtus marškinėlius pakabinti į šlovės galeriją.

## Rinktinė
Nacionalinėje rinktinėje sužaidė 42 rungtynes, per jas pelnė 35 įvarčius (0.83 per rungtynes). Iki šiol jis yra šio rekordo savininkas.

## Dalyvavimas čempionatuose

|}

## Išnašos

## Nuorodos
*
Daniilas Šupikovas

**Daniilas Šupikovas** () – tarybinis partinis veikėjas, iš karto po okupacijos atsiųstas į Lietuvą darbui LKP CK aparate.

1940-1941 m. buvo LKP(b) CK Organizacinio-instruktorių skyriaus vedėjas, 1947-1949 m. – LKP(b) CK sekretorius kadrams, 1949-1950 m. – LKP(b) CK sekretorius. D.Šupikovas vadovavo partinio ir valstybinio aparato valymui sovietizacijos laikotarpiu.

Karo metais D. Šupikovas pasitraukė į TSRS gilumą, buvo partizaninio judėjimo štabo vadovo A.Sniečkaus pavaduotojas.

Nuo 1950 iki 1952 m. buvo LKP(b) Vilniaus apskrities komiteto I sekretorius.

D. Šupikovas 1940–1952 m. buvo LKP(b) CK biuro narys, TSRS Aukščiausiosios Tarybos 1-ojo ir 3-čiojo šaukimų deputatas nuo LTSR.

## Šaltiniai
Tarptautinė baidarių ir kanojų irklavimo federacija

**Tarptautinė baidarių ir kanojų irklavimo federacija** (**TBKIF**; , **ICF**) - tarptautinė sporto organizacija, koordinuojanti baidarių ir kanojų irklavimo sporto šaką ir organizuojanti baidarių ir kanojų irklavimo varžybas. Lietuvoje veikia Lietuvos baidarių ir kanojų irklavimo federacija.

## Valdyba
*José Perurena, Prezidentas (Ispanija)
*István Vaskúti, pirmasis Viceprezidentas (Vengrija)
*Richard Fox, antrasis Viceprezidentas (Australija)
*Luciano Buonfiglio, iždininkas (Italija)

## Nuorodos
* Tarptautinė baidarių ir kanojų irklavimo federacija (anglų k.)
Gulaičiai

**Gulaičiai** – viensėdis Elektrėnų savivaldybėje, 10 km nuo Balceriškių.

## Gyventojai

## Šaltiniai
Keiptaunas (stadionas)

**Cape Town stadionas** – futbolo stadionas Keiptauno mieste PAR. Šis stadionas buvo pastatytas specialiai 2010 m. vykusiam XIX pasaulio futbolo čempionatui. Naujasis stadionas gali talpinti apie 69 000 žiūrovų.

## Istorija
Stadionas buvo pastatytas nugriovus toje pačioje vietoje stovėjusį *Green Point* stadioną.
Ellis Park stadionas

**Ellis Park stadionas** (dar vadinamas **Coca-Cola Park** dėl pagrindinio rėmėjo The Coca-Cola Company) – futbolo stadionas Johanesburgo mieste PAR. Tai antrasis šio miesto stadionas, kuriame žaistos 2010 m. XIX pasaulio futbolo čempionato rungtynės. Stadione futbolo ir regbio rungtynių metu gali tilpti apie 60 000 žiūrovų.

## Nuorodos
* Oficiali svetainė
Loftus Versfeld stadionas

**Loftus Versfeld stadionas** – futbolo stadionas Pretorijos mieste PAR. Jis buvo atidarytas 2007 m.

2010 m. jame žaistos XIX pasaulio futbolo čempionato rungtynės. Stadione telpa 51 762 žiūrovai.

## Nuorodos
Nelson Mandela Bay stadionas

**Nelson Mandela Bay stadionas** – futbolo stadionas Port Elizabet mieste PAR. Stadione žaidžiamos regbio ir furbolo rungtynės, rengiami koncertai.

2010 m. jame žaistos XIX pasaulio futbolo čempionato rungtynės. Stadione telpa 48 459 žiūrovai.

## Nuorodos

* Nelson Mandela Bay stadiono svetainė
Soccer City

**„Soccer City“** () – futbolo stadionas, esantis Johanesburge, Pietų Afrikos Respublikoje. Jis talpina 91 141 žiūrovą. Šis stadionas yra didžiausias visoje šalyje. Prieš 2010 m. pasaulio futbolo čempionatą stadionas buvo smarkiai patobulintas ir pagražintas.

## Nuorodos
* Oficiali stadiono svetainė
Moses Mabhida stadionas

**Moses Mabhida stadionas** – futbolo stadionas Durbano mieste PAR. Futbolo rungtynių metu jis gali talpinti apie 70 000 žiūrovų. Stadionas buvo statomas nuo 2006 iki 2009 m. specialiai 2010 m. pasaulio futbolo čempionatui.

Stadiono statybas sudarė 7 fazės – nuo 2006 m. liepos 8 iki 2009 m. lapkričio 28 d. atidarymo.
Free State stadionas

**Free State stadionas** (dar vadinamas **Vodacom Park**) – futbolo stadionas Blumfonteino mieste PAR. Stadione žaidžiamos regbio ir futbolo rungtynės. Stadionas buvo atidarytas 1997 m., jame telpa 48 000 žiūrovų.

2010 m. jame žaistos XIX pasaulio futbolo čempionato rungtynės.

## Nuorodos
* Oficiali savivaldybės svetainė 
* Nuotraukų galerija 
* 360 vaizdas 

## Šaltiniai
Mbombela stadionas

**Mbombela stadionas** – futbolo stadionas Mbombelos (buv. Nelspruto) mieste PAR. 

## Istorija
2009 m. pastatytas stadionas. Jame telpa 43 589 žiūrovai. 

2010 m. vyko XIX pasaulio futbolo čempionato rungtynės.

## Išnašos

## Nuorodos
* 360 apžalga (archyvuota)
* Mbombelos savivaldybės oficiali svetainė
* Stadium image library
Orojus

**Orojus** – upelis Kėdainių rajone, Truskavos seniūnijos centrinėje dalyje; Ratlanksčio kairysis intakas (Linkavos baseinas). Prasideda Laukagalio pelkės šiauriniame pakraštyje. Teka į šiaurės rytus Laukagalio miško pakraščiu, toliau – laukais. Įteka į Ratlankstį keli šimtai metrų nuo jo žiočių, šalia Ratlanksčio kaimo.

Visa vaga sureguliuota. Į rytus nuo Orojaus upės yra Šukionių piliakalnis.

Upėvardis siejamas su baltiška šaknimi **ār-*, reiškiančia „erdves, platybes, laukus“ (plg. *oras* ir  – „ariamas laukas“). Galbūt šios šaknies vediniais žymėti toli, atokiuose laukuose buvę vandenys.

## Šaltiniai
Ilgviečiai

**Ilgviečiai** – kaimas Šiaulių rajono savivaldybėje, 14 km į šiaurės vakarus nuo Šiaulių, tarp geležinkelio ir plento . Kaime yra kultūros paminklas – Ilgviečių senosios kapinės.

## Gyventojai

## Šaltiniai
Peter Mokaba stadionas

**Peter Mokaba stadionas** – futbolo stadionas Polokvanės mieste PAR. Stadionas yra vienas iš penkių PAR naujai pastatytų stadionų specialiai šalyje vykusiam XIX pasaulio futbolo čempionatui. 2010 m. atidarytas stadionas talpina 46 000 žiūrovų.

## Nuorodos
Royal Bafokeng stadionas

**Royal Bafokeng stadionas** – futbolo stadionas, esantis Rustenburgo mieste PAR. Stadioną 1999 m. pastatė ir nuo to laiko jį valdo Royal Bafokeng tauta, esanti PAR teritorijoje. Savo namų rungtynes šiame stadione žaidžia futbolo klubas *Platinum Stars F.C.*

Stadiono talpa buvo padidinta nuo 38 000 iki 44 530 vietų, nes jame 2010 m. vyko XIX pasaulio futbolo čempionato rungtynės.

## Šaltiniai
Čilės laivyno hidrogeografinė ir okeanografinė tarnyba

**Čilės laivyno hidrogeografinė ir okeanografinė tarnyba**, *SHOA* () - Čilės laivyno padalinys, laivyno interesais tiriantis hidrografines ir okeanografines problemas, taip pat užsiimantis potvynių ir cunamių problemomis.

Po 2010 m. Čilės žemės drebėjimo (smarkiausias žemės drebėjimas Čilėje po 1960 m. Valdivijos žemės drebėjimo) SHOA buvo rimtai kritikuota. Vienas iš kritiko punktų buvo suderintumo su ONEMI (Čilės ekstremalių situacijų biuras) ir kitomis valdžios institucijomis trūkumas. ONEMI, SHOA ir vyriausybė buvo kaltinami, kad pradžioje nekreipė dėmesio į cunamio perspėjimą, atsiųstą Ramiojo vandenyno cunamių perspėjimo centro (), dėl ko žuvo šimtai žmonių. SHOA direktorius *Mariano Rojas* buvo atleistas, jį pakeitė *Patricio Carrasco*.

## Nuorodos

* SHOA  (oficiali SHOA svetainė)
ONEMI

**ONEMI** ( 'Nacionalinis ekstremaliųjų situacijų biuras prie Vidaus reikalų ministerijos') - Čilės vyriausybės institucija, kurios funkcija yra organizuoti ir koordinuoti:
* apmokymą, kaip saugotis nuo stichinių nelaimių,
* išankstinio perspėjimo sistemą, 
* apsisaugojimo nuo stichinių nelaimių veiklą bei gelbėjimo darbus joms įvykus.

Po 1960 m. Valdivijos žemės drebėjimo buvo sukurtas komitetas, sprendęs su tuo žemės drebėjimu susijusias problemas. Pasibaigus šiai veiklai komitetas nebuvo panaikintas, o 1974 m. tapo savarankiška valstybine institucija. 

ONEMI bendradarbiauja su CONAF, saugančia miškus ir gyvūniją, bei OVDAS, stebinčia ugnikalnių aktyvumą. 

Po 2010 m. Čilės žemės drebėjimo ONEMI buvo rimtai kritikuota. Vienas iš kritiko punktų buvo suderintumo su SHOA (Čilės laivyno hidrogeografinė ir okeanografinė tarnyba) ir kitomis valdžios institucijomis trūkumas. ONEMI, SHOA ir vyriausybė buvo kaltinami, kad pradžioje nekreipė dėmesio į cunamio perspėjimą, atsiųstą Ramiojo vandenyno cunamių perspėjimo centro (), dėl ko žuvo šimtai žmonių.

## Nuorodos
* ONEMI. Oficina Nacional de Emergencia del Ministerio del Interior Oficiali svetainė. Ispanų kalba.
* Winds of Change in the Modernization and Development of Civil Protection in Chile
CONAF

**CONAF** ( 'Nacionalinė miškų korporacija') – Čilės vyriausybinė institucija, Žemės ūkio ministerijos dalis, administruojanti Čilės miškų ūkio politiką ir miškininkystės sektoriaus ugdymą.

CONAF įkurta 1970 m. gegužės 13 d. kaip *Corporación de Reforestación* 'Miškų atželdinimo korporacija'.
1973 m. ši institucija buvo buvo perorganizuota į CONAF, jį įgijo dabartines galias ir dabartinę struktūrą.

CONAF kuruoja ir visus Čilės nacionalinius parkus, net ir tuos, kurie visiškai bemiškiai (pvz., *Llullaillaco* nacionalinis parkas).

1976 m. CONAF simboliu tapo nutrija.